December 2021

**Praktikeksamen**

**Individuel mundtlig projekteksamen**

Eksaminationstiden alt inklusive (studenteroplæg samt votering og karaktergivning) er på 30 minutter, heraf maximalt 5 minutters indledende oplæg og 5 minutters afsluttende votering og karaktergivning.

Eksaminationen indledes med, at du holder et oplæg på maximalt 5 minutter. Efter oplægget vil eksaminator og censor spørge ind til og diskutere det du har fremlagt i dit mundtlige oplæg og i praktikrapporten. Praktikrapporten udgør således et skriftligt grundlag for eksaminationen. I oplægget kan du uddybe eller inddrage flere teoretiske vinkler, yderligere problemstillinger fra praktikperioden som kan underbygge eller nuancere pointer fra praktikrapporten og metodiske refleksioner du har gjort i forlængelse af de problemstillinger, der behandles i projektrapporten og/eller inddrages i oplægget.

Den endelige karakter ”Bestået/Ikke bestået” baserer sig på både projektrapporten og det mundtlige oplæg og den efterfølgende diskussion. De sidste 5 minutter af eksaminationstiden bruges på votering mellem eksaminator og censor, karaktergivning og en begrundelse herfor. Den effektive eksaminationstid er således ca. 25 minutter.

Med venlig hilsen

Jakob Skjøtt Larsen

Studienævnsformand for Sociologi